Guvernul alocă peste un miliard de lei pentru extinderea și modernizarea rețelelor de transport și distribuție a gazelor naturale
Guvernul României a aprobat joi o Ordonanță de Urgență prin care sunt alocate fonduri suplimentare de 1,186 miliarde de lei pentru finalizarea proiectelor de extindere, modernizare și conversie a rețelelor de transport și distribuție a gazelor naturale. Această măsură va permite ca peste 44.000 gospodării din întreaga țară să aibă acces la gaze naturale.